iraklixyz/georgian-wikipedia-cleaned huggingface dataset:
ფრენკ ბილინგს კელოგი

ფრენკ ბილინგს კელოგი ( დ. 22 დეკემბერი, 1856 — გ. 21 დეკემბერი, 1937) — ამერიკელი სახელმწიფო მოღვაწე.

ბიოგრაფია
დაიბადა პოტსდამში (ნიუ-იორკის შტატი) 1856 წელს აბიგეილ ბილინგს კელოგისა და აზი კლოგის ოჯახში. ფრენკი 10 წლის იყო, როდესაც ოჯახი გადასახლდა მინესოტაში. აქ იგი მუშაობდა ფერმაში, მოგვიანებით გაემგზავრა როჩესტერში, სადაც მუშაობდა კლერკად იურიდიულ კანტორაში. 1882–1887 წლებში საოლქო პროკურორია. 1886 წელს დაქორწინდა კლარა კუკზე.

1912 წელს აირჩიეს ამერიკის ადვოკატთა ასოციაციის თავმჯდომარედ. 1916 წელს აირჩიეს სენატში. 1923 წელს პრეზიდენტმა უორენ ჰარდინგმა გააგზავნა მეხუთე პანამერიკულ კონფერენციაზე სანტიაგოში (ჩილე). 1923-1925 წლებში ამერიკის ელჩია დიდ ბრიტანეთში.

1925 წელს პრეზიდენტმა კულიჯმა დანიშნა სახელმწიფო მდივნად. აღნიშნულ თანამდებობაზე მისი ყველაზე ცნობილი ქმედებაა კელოგ-ბრიანის პაქტის ხელმოწერა, რისთვისაც 1929 წელს დააჯილდოვეს ნობელის პრემიით მშვიდობის დარგში.
დემურ დვალიშვილი

დემურ დვალიშვილი (დ. 15 თებერვალი, 1938, ქუთაისი — გ. 9 სექტემბერი, 1994) — ქართველი ეკონომისტი, თანამდებობის პირი, პოლიტიკოსი.

ბიოგრაფია
დაიბადა 1938 წელს. 1960 დაამთავრა ლენინგრადის საფინანსო-ეკონომიკური ინსტიტუტი, ფინანსებისა და კრედიტის სპეციალობით. 1961 წელს დემურ დვალიშვილი მუშაობას იწყებს ქუთაისის საქალაქო საბჭოს აღმასკომის საფინანსო განყოფილებაში უფროს ეკონომისტად, შემდეგ კი განყოფილების გამგედ. მას 1975 წლიდან, ორი წლის განმავლობაში, უკავია ქუთაისის საქალაქო საბჭოს აღმასკომის თავმჯდომარის მოადგილისა და თავმჯდომარის თანამდებობები. 1977–1981 წლებში დემურ დვალიშვილი ქ. მახარაძის (ოზურგეთი) რაიკომის მდივანია. 1981 წლიდან 1990 წლამდე დემურ დვალიშვილი საქართველოს რესპუბლიკის ფინანსთა მინისტრია. 1990–1991 წლებში მას ირჩევენ საქართველოს რესპუბლიკის უზენაესი საბჭოს დეპუტატად. ამ პერიოდში იგი საბიუჯეტო-საბანკო ქვეკომისიის თავმჯდომარეა. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992 წლის ნოემბერში დემურ დვალიშვილი ინიშნება საქართველოს ეროვნული ბანკის პრეზიდენტად. დემურ დვალიშვილი გარდაიცვალა 1994 წელს.
ბაჰარლი (მრავალმნიშვნელოვანი)

ბაჰარლი შეიძლება აღნიშნავდეს:

აზერბაიჯანი
ბაჰარლი — სოფელი აზერბაიჯანში, აღდამის რაიონში.
ბაჰარლი — სოფელი აზერბაიჯანში, ზანგილანის რაიონში.
ბაჰარლი — სოფელი აზერბაიჯანში, ხოჯალის რაიონში

თურქმენეთი
ბაჰარლი — ქალაქი თურქმენეთში, ახალის ველაიათში.

თურქეთი
ბაჰარლი — სოფელი თურქეთში, მერსინის პროვინციაში, თარსუსის რაიონში.
ალიდები

ალიდები — სამეფო სინასტია არაბთა სახალიფოში. მისი დამაარსებელი იყო ხალიფა ალისა და მისის მეუღლის, ფატიმას (მუჰამედის შვილი) მიერ. მოგვიანებით, ალიდებმა დასაბამი მისცეს მუსლიმურ ქვეყნებში რამდენიმე სხვადასხვა დინასტიას.
დინასტიები, რომელთაც ალიდებმა მისცეს დასაბამი
იდრისიდები მაღრიბში
სულეიმანიდები მექაში, იემენში, მაღრიბში
ფატიმიდები ჩრდ. აფრიკაში და ეგვიპტეში. (910-1071 წწ.)
ზეიდიტები იემენში. (901-1968 წწ.)

ალიდებად თვლიდნენ თავს საადის (1525-1659) ფილალიის შერიფები მაროკოში. ასევე, ზეიდიტების სადინასტიო შტო თაბორისტანში (864-928 წწ.)
ანჟუს დინასტია

ანჟუს დინასტია — ანჟუს გრაფების საგვარეულოსაგან მომდინარე სამეფო დინასტია – საუკუნეების დასავლეთ ევროპაში.

პირველი ანჟუს დინასტია (ინგელგერის დინასტია) დააარსეს ფულკ -ის ( საუკუნე) მემკვიდრეებმა.

ანჟუს მეორე დინასტია (გატინე-ანჟუს დინასტია) დაარსდა ჟოფრუა , გატინეს გრაფისა და ანჟუს საგრაფოს მემკვიდრის, ერმენგარდის ქორწინების შედეგად. ფულკ -ის (1109–1131) შვილიშვილმა ანრი პლანტაგენეტმა (ჰენრი ) საფუძველი ჩაუყარა ანჟუს დინასტიის ინგლისის შტოს ანუ პლანტაგენეტთა დინასტიას, ხოლო ფულკ -მ — იერუსალიმის სამეფოს ანჟუს დინასტიის იერუსალიმის შტოს (1131–1228).

მესამე ანჟუს დინასტიას (ანჟუ-კაპეტინგების დინასტია ან ანჟუ-სიცილიის დინასტია) საფუძველი ჩაუყარა შარლ -მა ანჟუელმა (1246–1285), რომელმაც საუფლისწულოდ მიიღო ანჟუ, შეიძინა პროვანსი და 1266 წელს დაიპყრო სიცილიის სამეფო (ნაწილი დაკარგა 1282 წლის „სიცილიის მწუხრის“ შემდეგ). შარლ -ის ოთხმა შვილმა საფუძველი ჩაუყარა ანჟუს დინასტიის ოთხ შტოს: უნგრეთის (1290-იდან), ნეაპოლის (1309-იდან), ტარენტოს (1294-იდან), პოლონეთის (1370–1382 და 1384–1385).

მეოთხე ანჟუს დინასტია (ანჟუ-ვალუას დინასტია) დააარსა ფილიპე ლამაზის ძმამ შარლ ვალუამ, რომელმაც მიიღო ანჟუ და მენი (1290). მისი შთამომავალი რენე ანჟუელი (1334–1380) ერთხანს ფლობდა ნეაპოლის სამეფოს (1438–1342). ანჟუს დინასტიის უკანასკნელი წარმომადგენლის შარლ ანჟუელის ანდერძით, 1481 წელს ანჟუს სამემკვიდრეო — ანჟუს საჰერცოგო და პროვანსი მიიღო საფრანგეთის მეფემ ლუი -მ; მისმა ძემ შარლ -მ ანჟუს დინასტიის პრეტენზიები ნეაპოლის სამეფოზე იტალიაში ლაშქრობის (1494–1559 წლებში) საბაბად გამოიყენა.
ანტიგონიდების დინასტია

ანტიგონიდების დინასტია — ელინისტური ხანის მაკედონიის სამეფო დინასტია. მეფობდა ძვ. წ. 306 -168 წწ. დინასტიის დამაარსებელია ალექსანდრე მაკედონელის მხედართმთავარი ანტიგონე მონოფთალმოსი (ცალთვალა).

ისტორია
ანტიგონე მონოფთალმოსი ძვ. წ. 301 წელს დაიღუპა იაფსოს ბრძოლაში. მისი ვაჟი დემეტრიოსი ძვ. წ. 286 წელს ტყვედ ჩაუვარდა სელევკე ნიკატორს. იგი ძვ. წ. 283 წელს გარდაიცვალა. იმავე 283 წელს, დინასტია ხელახლა აღადგინა და გააერთიანა ანტიგონე მონატმა, რომელიც მეფობდა ძვ. წ. 283-240/239 წწ.

ანტიგონიდების დინასტია ცდილობდა ელინისტური საბერძნეთის დაპყრობას. ამის გამო, ძვ. წ. საუკუნიდან მას ბრძოლა ჰქონდა ძველი რომის სახელმწიფოსთან.

დინასტიის უკანასკნელი წარმომადგენელი იყო პერსევსი (ძვ. წ. 178-168 წწ.), რომელიც ტყვედ ჩაიგდეს რომაელებმა. დინასტიამ არსებობა შეწყვიტა, რადგან მაკედონია, რომის პროვინციად გამოცხადდა.

მონეტები
ტლატელოლკოს ხელშეკრულება

ტლატელოლკოს ხელშეკრულება, ოფიციალურად ხელშეკრულება ბირთვული იარაღის აკრძალვის შესახებ ლათინურ ამერიკასა და კარიბის აუზში — მრავალმხრივი საერთაშორისო აქტი ლათინურ ამერიკასა და კარიბის აუზში ბირთვული იარაღისაგან თავისუფალი ზონის შექმნის შესახებ.

ხელშეკრულებას ხელი მოაწერეს 1967 წლის 14 თებერვალს მექსიკის დედაქალაქ მეხიკოს ტლატელოლკოს რაიონში, ლათინურ ამერიკასა და კარიბის ზღვის აუზის ქვეყნების ლიდერთა შეხვედრის დროს. ხელშეკრულება ძალაში ოფიციალურად შევიდა 1968 წლის 22 აპრილიდან.

ხელშეკრულების დადების მიზეზი გახდა 1962 წლის კარიბის კრიზისი. სწორედ ამიტომ მისი მთავარი მიზანი იყო უსაფრთხოების გარანტიები ბირთვული სახელმწიფოებიდან მომდინარე კონფლიქტების პერიოდში.

ხელშეკრულების მომზადებასა და ამოქმედებაში გადამწყვეტი როლი ითამაშა მექსიკის საგარეო საქმეთა მინისტრმა ალფონსო რობლეს გარსიამ, რომელმაც სწორედ აღნიშნული საქმიანობისათის 1982 წელს მიიღი ნობელის პრემია მშვიდობის განმტკიცების დარგში.
ალფონსო გარსია რობლესი

ალფონსო გარსია რობლესი (; დ. 20 მარტი, 1911, სამორა-დე-იდალგო, მიჩოაკანი, მექსიკა — გ. 2 სექტემბერი, 1991, მეხიკო, მექსიკა) — მექსიკელი პოლიტიკური მოღვაწე, დიპლომატი, ქვეყნის საგარეო საქმეთა მინისტრი (1975–1976), 1982 წლის ნობელის მშვიდობის პრემიის ლაურეატი (ალვა მიურდალთან ერთად).

ბიოგრაფია
ახალგაზრდობა
დაიბადა 1911 წელს მიჩოაკანის შტატის დედაქალაქ სამორა-დე-იდალგოში, კირინო და ტერეზა გარსია რობლესების ოჯახში. თავდაპირველად სურდა მღვდელი გამხდარიყო, მოგვიანებით შეცვალა გადაწყვეტილება და შევიდა მექსიკის ეროვნული ავტონომიური უნივერსიტეტის იურიდიულ ფაკულტეტზე. 1933 წელს დაამთავრა იგი და მიიღო ხარისხი საერთაშორისო სამართალსა და ურთიერთობებში. შემდეგ სწავლა გააგრძელა პარიზში (1934–1937) და ჰააგის საერთაშორისო სამართლის აკადემიაში (1938). ასევე ეწეოდა დიპლომატიურ საქმიანობას ევროპაში, ორი წელი გაატარა შვედეთში მექსიკის საელჩოში.

კარიერის დასაწყისი
1941 წელს სამშობლოში დაბრუნდა და დანიშნეს საერთაშორისო დეპარტამენტის ხელმძღვანელად, ხოლო მოგვიანებით დიპლომატიური და პოლიტიკური სამსახურის გენერალურ მდივნად. 1945 წელს სან-ფრანცისკოს კონფერენციაზე იმყოფებოდა მექსიკის დელეგაციის შემადგენლობაში, აღნიშნულ კონფერენციაზე დაარსდა გაერო. შემდგომში მუშაობდა ნიუ-იორკის გაეროს სამდივნოში. 1957 წელს ქვეყანაში დაბრუნების შემდეგ დაინიშნა საგარეო საქმეთა სამინისტროს ევროპის, აზიისა და აფრიკის ქვეყნების დეპარტამენტის მმართველად.

სამშვიდობო მოღვაწეობა
1962–1964 წლებში იყო მექსიკის ელჩი ბრაზილიაში. 1962 წლის კარიბის კრიზისის შემდეგ იგი დაფიქრდა ბირთვული იარაღისაგან თავისუფალი ზონის შექმნაზე ლათინურ ამერიკაში. 1964 წელს დაინიშნა მექსიკის საგარეო საქმეთა მინისტრის მოადგილედ და ამ პოზიციაზე აქტიურად მონაწილეობდა ტლატელოლკოს ხელშეკრულების ხელმოწერაში.

1967 წელს ხელმძღვანელობდა მექსიკის დელეგაციას გაეროს ჟენევის კონფერენციაზე, სადაც ალვა მიურდალთან ერთად აქტიურად მონაწილეობდა ბირთვული იარაღის გაუვრცელებლობის ხელშეკრულების შემუშავებაში, რომელიც მიიღეს 1968 წელს 115 ქვეყნის ხელმოწერით.

1970-1975 წლებში იყო მექსიკის წარმომადგენელი გაეროში. 1975–1976 წლებში მექსიკის საგარეო საქმეთა მინისტრია. 1977 წლიდან მექსიკის მუდმივი წარმომადგენელია გაეროს განიარაღების კომიტეტში. 1982 წელს გაეროს გენერალური ასამბლეის სპეციალურ სხდომაზე მან წამოაყენა წინადადება განიარაღების შესახებ საერთაშორისო კამპანიის ორგანიზების შესახებ. დიდი სახელმწიფოების დამოკიდებულების გამო ერთიანი დოკუმენტის ხელმოწერა ვერ მოხერხდა, მაგრამ მის წინადადებას ბევრი მიმდევარი გამოუჩნდა და 1982 წელს აშშ-სა და ევროპაში მოეწყო მრავალათასიანი ანტიბირთვული დემონსტრაციები.

უკანასკნელი წლები
1982 წელს ალვა მიურდალთან ერთად მიიღო ნობელის პრემია განიარაღების საკითხებში ოცწლიანი მოღვაწეობისათვის. 1985 წელს აირჩიეს გაეროს განიარაღების კომიტეტის ხელმძღვანელად. გარდაიცვალა 1991 წლის 2 სექტემბერს.

პირადი ცხოვრება
1949 წელს ახლო აღმოსავლეთში გაეროს მისიის ხელმძღვანელობის პერიოდში გაიცნო პერუელი დელეგატი ხუანა მარია სისლო ვალდელომარი, რომელზეც იქორწინა ერთი წლის შემდეგ. მათ შეეძნათ ორი შვილი ალფონსო და ფერნანდო.
პრჟემისლები

პრჟემისლები — ჩეხი მთავრებისა და მეფეების დინასტია შუა საუკუნეებში. დინასტია არსებობდა – საუკუნეებში. პრჟემისლებმა მეფის ტიტული საუკუნიდან მიიღეს.

აღზევება
პრჟემისლების დინასტია საუკუნეში წარმოიშვა. ამ დროს ისინი დღევანდელი პრაღის მიდამოებში პატარა ტერიტორიას მართავდნენ. ეს ტერიტორია დასავლელი სლავებით იყო დასახლებული. დინასტიის გვარი მათი მითიური წინაპრისგან პრჟემისლ გუთნისდედისგან მომდინარეობს.
დროთა განმავლობაში მათი სამფლობელოები აღმოსავლეთით გაფართოვდა. ამ მიმართულებით მათ იმ დროისთვის დასავლეთ ევროპაში არსებული კაროლინგების იმპერია ხელს არ უშლიდათ.

ისინი აკონტროლებდნენ სავაჭრო გზებს ჩეხეთის მიწებზე და საკმაოდ გაძლიერდნენ, თუმცა 1002 წელს პოლონეთის ჰერცოგ ბოლესლავ მამაცის შემოჭრით მათი განვითარება შეფერხდა. ბოლესლავ მამაცმა პრაღა დაიპყრო. პრჟემისლების წარმომადგენელი ბოლესლავ ჩეხეთიდან გაიქცა და რამდენიმე ათეული წლით განუკითხაობამ დაისადგურა.

ოქროს ხანა
დინასტიის უკუსვლა დაასრულა ბოლესლავ -ის შვილიშვილმა ბრჟეტისლავ -მა, 1038 წელს მან პოლონურ მიწებს შეუტია, დაიპყრო და გაძარცვა ქალაქი კრაკოვი. მან პოლონეთიდან უკან პრაღაში დააბრუნა პრაღის ეპისკოპოსის წმინდა ვოიტეხის წმინდა ნაწილები.

1126 წელს ხლუმეცის ბრძოლაში პრჟემისლების წარმომადგენელმა ჰერცოგმა სობესლავ -მა საღვთო რომის იმპერიის იმპერატორ ლოთარ -ის ჯარი გაანადგურა, რითაც ბოჰემია კიდევ უფრო გააძლიერა.

1198 წელს ბოჰემიის სამეფოს მეფე გახდა ოტოკარ , მან არაერთი რეფორმა განახორციელა და სამეფო განავითარა. საუკუნეში ბოჰემია ერთ-ერთი უძლიერესი სახელმწიფო იყო კონტინენტზე.

დინასტიის სიძლიერეს ხელი შეუწყო კუტნა-ჰორაში ვერცხლის მოპოვების დაწყებამ. პრჟემისლ ვაცლავმა მოჭრა ახალი ფულის ერთეული პრაღის გროში, რომელიც მნიშვნელოვანი ვალუტა იყო ევროპაში საუკუნეების მანძილზე.

ტრაგიკული დასასრული
ჩეხი პრჟემისლების დინასტიას საკმაოდ მოულოდნელი და ტრაგიკული დასასრული ჰქონდა. 1305 წელს გარდაიცვალა ვაცლავ , ხოლო ტახტზე მისი 15 წლის ვაჟი ვაცლავ ავიდა. ახალგაზრდა მეფე 1305 წლის 21 ივნისს აკურთხეს, ხოლო 1306 წლის 4 აგვისტოს ის გაურკვეველ ვითარებაში დანით მოკლეს ოლომოუცში. ეს მკვლელობა დღემდე საიდუმლოებითაა მოცული, არ გამოუვლენიათ მკვლელი და ვინაიდან ვაცლავ სამეფო გვარის ბოლო წარმომადგენელი იყო, პრჟემისლების ხანა დასრულდა. პრჟემისლების გვარის გაქრობით არამხოლოდ ამ ერთი გვარის ისტორია შეწყდა, მრავალი საუკუნის მანძილზე ჩეხებმა დაკარგეს საკუთარ ქვეყანაში მმართველობა, ბოჰემიის მართვაში საუკუნეების მანძილზე ერთმანეთს ენაცვლებოდნენ ლუქსემბურგები და ჰაბსბურგები.
აღდამქენდი

აღდამქენდი — სოფელი აზერბაიჯანში, აღდამის რაიონში.

ყარაბაღის ომის შემდეგ შედიოდა სეპარატისტული მთიანი ყარაბაღის რესპუბლიკის შემადგენლობაში. 2020 წლის მთიანი ყარაბაღის ომის შემდეგ გადავიდა აზერბაიჯანის კონტროლის ქვეშ. ამავე წლის 19 დეკემბერს ქვეყნის თავდაცვის სამინისტროს გამოაქვეყნა ვიდეო იმის მტკიცებულებად, რომ აღდამქენდს მთლიანად აზერბაიჯანი აკონტროლებდა.
მოქანდაკის ჯუჯა გალაქტიკა

} გალაქტიკა მდებარეობს მზის სისტემიდან 290 000 სინათლის წლის მოშორებით. ნახშირბადი და სხვა მძიმე ელემენტები გალაქტიკის მხოლოდ 4%-ს შეადგენს. ირმის ნახტომი მოქანდაკის ჯუჯას იმ პრიმიტიული გალაქტიკების მსგავსს ხდის, რომლებიც მრავლადაა სამყაროს კიდეზე.

მეტალიანობა
მეტალიანობა მოქანდაკის ჯუჯაში როგორც ჩანს, ორ სხვადასხვა ჯგუფადაა გადანაწილებული: -2.3 ერთში და -1.5 მეორეში. ადგილობრივი ჯგუფის სხვა მრავალ გალაქტიკათა მსგავსად, შედარებით ძველი, მეტალით ღარიბი სეგმენტი გადაჭიმულია უფრო დიდ ფართობზე, ვიდრე მეტალით მდიდარი ახალგაზრდა სეგმენტი.
რობინ კოლინგვუდი

რობინ ჯორჯ კოლინგვუდი (; დ. 22 თებერვალი, 1889 — გ. 9 იანვარი, 1943) — ინგლისელი ისტორიკოსი, ფილოსოფოსი და არქეოლოგი. ძველი ბრიტანული ისტორიის სპეციალისტი. ავტორი ცნობილი ფილოსოფიური ნაშრომებისა: „ხელოვნების პრინციპები“ (1938) და „ისტორიის იდეა“ (1946) (რომელიც მისი გარდაცვალების შემდეგ დაიბეჭდა). კოლინგვუდი მხოლოდ ისტორიის ფილოსოფიით არ იყო დაინტერესებული, იგი ასევე მოღვაწეობდა არქეოლოგიაშიც.

რობინ დაიბადა კარტმელ-ფელიში (ლანკაშირი, ბრიტანეთი, მხატვრისა და არქეოლოგის, უილიამ გერშომ კოლინგვუდის ოჯახში. ჯორჯის დედაც მხატვარი და ნიჭიერი პიანისტი იყო. ჯორჯმა განათლება ჯერ რაგბის სკოლაში მიიღო, შემდეგ კი ოქსფორდის უნივერსიტეტის კოლეჯში. უნივერსიტეტის დამთავრებამდე ის, ასევე, ოქსფორდის პემბროკის კოლეჯის წევრადაც აირჩიეს.

კოლინგვუდი ოქსფორდის პემბროკის კოლეჯის წევრი 15 წლის განმავლობაში იყო, შემდეგ კი ოქსფორდში, მაგდალენის უნივერსიტეტში მეტაფიზიკური ფილოსოფიის პროფესორი გახდა. ის ფრენსის ჯონ ჰავერფილდის ერთადერთი მოწაფე იყო, რომელიც პირველ მსოფლიო ომს გადაურჩა. კოლინგვუდის ცნობიერებაზე დიდი გავლენა მოახდინეს იტალიელმა იდეალისტებმა: ბენედეტო კროჩემ, ჯოვანი ჯენტაილიმ და გვიდო დე რუჟემ (ამ უკნაასკნელთან მეგობრობდა კიდეც). ასევე, დიდი გავლენა იქონიეს ჰეგელმა, კანტმა, ჯამბატისტა ვიკომ, ბრედლიმ და სმიტმა.

1943 წლის 9 იანვარს, ჯორჯ კოლინგვუდი კონისტონში, (ლანკაშირი) ინსულტის შედეგად გარდაიცვალა. მთელი სიცოცხლის განმავლობაში ის პრაქტიკოსი აგლიკანი იყო.
ბაირამფაშას რაიონი

ბაირამფაშა — სტამბოლის 39 რაიონიდან ერთ-ერთია. მდებარეობს ქალაქის ევროპულ მხარეს, ესაზღვრება გაზიოსმანფაშას ჩრდილოეთში, ეიუფს აღმოსავლეთში, ფათიჰს სამხრეთში, ხოლო დავასლეთით ესენლერი აკრავს. 1970 წელს ბაირამფაშის მოსახლეობამ, სტამბოლის მთლიანი მოსახლეობის 4,11% შეადგინა, ხოლო 2000 წელს ეს რიცხვი 2,44% შეადგინა. ბაირამფაშის რაიონი, მოსახლეობის სიმჭიდროვის თვალსაზრისით, წლების განმავლობაში იზრდება. ბაირამფაშა, სტამბოლის ერთ-ერთი მჭიდროდ დასახლებული რაიონია.

ისტორია
1927 წელს, ბულგარეთის ქალაქ პლოვდივიდან ჩამოსახლდნენ აქ პირველი მიგრანტები, რომლებსაც მისცეს უფლება სოფლის მეურნეობით დაკავდნენ ამ ტერიტორიაზე.

1927 წლის ბულგარელ და იუგოსლავიელ მიგრანტებს 1955 წელს, სტამბოლის ორი ძირითადი გამზირის მაცხოვრებლებიც შეუერთდნენ, როდესაც მათი სახლებს არემონტებდნენ. ამით ამ რაიონის მოსახლეობა გაიზარდა. გარდა ამისა, 1950 წლიდან ქარხნების აშენებამ, რაიონი ინდუსტრიულ ზონად აქცია.

მერები
საერთო არჩევნები
მოსახლეობა
ელ-კალაფატე

ელ-კალაფატე — ქალაქი არგენტინაში, პატაგონიაში. მდებარეობს ლაგო-არხენტინოს ტბის სამხრეთ ნაპირზე, სანტა-კრუსის პროვინციის სამხრეთ-დასავლეთ ნაწილში, ქალაქ რიო-გალიეგოსიდან 320 კმ-ით ჩრდილო-დასავლეთით. სახელი მომდინარეობს მცენარე კალაფატესგან — პატარა ბუჩქი ყვითელი ყვავილებითა და მუქი ლურჯი კენკრით, რომელიც ძალზე დამახასიათებელია პატაგონიისათვის.

ელ-კალაფატე მნიშვნელოვანი ტურისტული ღირსშესანიშნაობა და კვანძია ლოს-გლასიარესის ეროვნული პარკის მოსანახულებლად, სადაც მდებარეობს პერიტო-მორენოს მყინვარი, ფიცროისა და სერო-ტორეს მთები.

ისტორია
ქალაქის ისტორია მეოცე საუკუნის ადრეულ წლებში იწყება. თავდაპირველად, ეს ადგილი ერთგვარი თავშესაფარი იყო მატყლით მოვაჭრეთათვის. ქალაქი ოფიციალურად 1927 წელს დაარსდა არგენტინის მთავრობის მიერ, რათა მომხდარიყო დასახლების წახალისება. 1937 წელს გაიხსნა ლოს-გლასიარესის ეროვნული პარკიც, რასაც ინფრასტრუქტურისა და გზების მშენებლობაც მოჰყვა.

მოსახლეობა
2001 წლის აღწერის მონაცემებით, ქალაქის მოსახლეობა 6 143 ადამიანს შეადგენდა, რაც 1991 წლის მაჩვენებელთან შედარებით 20,1%-ით იყო გაზრდილი. ტურიზმის განვითარების წყალობით, 2014 წელს მოსახლეობის რაოდენობამ 20 000-ს მიაღწია.
საქართველოს პარლამენტის მეოთხე მოწვევის დეპუტატები

საქართველოს მეოთხე მოწვევის პარლამენტი — ახალი კონსტიტუციის საფუძველზე არჩეული პარლამენტი. არჩევნები გაიმართა 1995 წლის 5 ნოემბერს. არჩევნები ტარდებოდა პროპორციული და მაჟორიტარული სისტემით. პარლამენტის 235 მანდატიდან 150 მანდატი მიღებული ხმების პროპორციულად ნაწილდებოდა იმ პარტიებზე, რომლებმაც მიიღეს არჩევნებში მონაწილე ამომრჩეველთა ხმების 5 %-ზე მეტი. 85 დეპუტატი კი აირჩეოდა საქართველოს ადმინისტრაციული ერთეულებიდან. მათგან 12 მაჟორიტარ დეპუტატს ავტომატურად მიენიჭა უფლებამოსილება, რადგანაც ისინი წარმოადგენდნენ აფხაზეთის რაიონების მაჟორიტარ დეპუტატებს, ხოლო დანარჩენ 73 მაჟორიტარულ ოლქში არჩევნები ჩატარდა ჩვეულებისამებრ. შედეგები ასე გადანაწილდა.

დეპუტატების სია
ტრანსპორტირი

ტრანსპორტირი, საკუთხარი (, – გადამაქვს) — ნახაზზე კუთხის ასაგები და მისი გასაზომი ხელსაწყო. ძირითადად შედგება სახაზავისა და ნახევარწრისაგან, რომელიც დაყოფილია გრადუსებად 0-იდან 180°-მდე. ტრანსპორტირის სიზუსტე იზრდება მისი ზომების გადიდებასთან ერთად, რადგან მცირდება დანაყოფის ფასი. ტრანსპორტირი რომ ძალიან ზუსტი იყოს, უკეთებენ (მაგალითად, ნავიგაციაში) კუთხესაზომი ნონიუსის (ვერნიერის) მქონე გამჭვირვალე სახაზავს, რომელიც ბრუნავს ცენტრის ირგვლივ.

გალერეა
ტრიანგულაცია

ტრიანგულაცია — ზედაპირის დაყოფა მრუდწირულ სამკუთხედებად. ზედაპირის ტრიანგულაციის განზოგადებას წარმოადგენს მრავალგანზომილებიანი ტრიანგულაცია (- განზმილებიანი ტრიანგულაცია განზომილებიანი პოლიედრისა), რაც განისაზღვრება სიმპლექსური კომპლექსის ცნების საშუალებით. ტოპოლოგიურ სივრცეს ეწოდება ტრიანგულეირებადი, თუ ის ჰომეომორფულია რომელიმე პოლიედრისა. მოცემული პოლიედრის ნებისმიერი ტოპოლოგიური ასახვისას მოცემულ ტრიანგულირებად სივრცეზე პოლიედრის ყოველი ტრიანგულაცია გადადის სიმრავლის (მრუდწირულ) ტრიანგულაციაში.
უილიამ პიტი

უილიამ პიტი (; დ. 15 ნოემბერი, 1708 — გ. 11 მაისი, 1778) — ბრიტანელი სახელმწფი მოღვაწე, გაერთიანებული სამეფოს პრემიერ-მინისტრი. შვიდწლიანი ომის დროს იყო სამხედრო მინისტრი. მას ხშირად მოიხსენიებენ როგორც უილიამ პიტ უფროსს, რათა გაარჩიონ შვილისგან, უილიამ პიტ უმცროსისგან, რომელიც ბრიტანეთს სათავეში ედგა ნაპოლეონის ომების დროს.
გალაქტიკის დისკი

გალაქტიკის დისკი — სპირალური და ლინზისებრი გალაქტიკების კომპონენტი.

გალაქტიკის დისკი ერთგვარი გეგმაა, რომლიდანაც სპირალები და მკლავები გამოედინება. გალაქტიკის ამ ნაწილში უფრო მეტი გაზი, მტვერი და ახალგაზრდა ვარსკვლავებია, ვიდრე გალაქტიკის ამოზნექილობასა და ჰალოში.

გალაქტიკის დისკი ძირითადად შედგება გაზის, მტვრისა და ვარსკვლავებისაგან. გაზისა და მტვრის კომპონენტებს გაზური დისკი ეწოდება, ვარსკვლავურ კომპონენტებს კი ვარსკვლავური დისკი.

შემჩნეულია, რომ დისკის მქონე გალაქტიკების უმრავლესობის შემთხვევაში, დისკში მდებარე ვარსკვლავების ორბიტული სიჩქარე არ მოდის შესაბამისობაში იმ ნათელ მატერიასთან, რომელიც ამ გალაქტიკას უნდა ჰქონდეს. პრობლემის შესაძლო ახსნაა ბნელი მატერია.
ყარადაღლი (მრავალმნიშვნელოვანი)

ყარადაღლი შეიძლება აღნიშნავდეს:

ქარადაგლი — სოფელი აზერბაიჯანში, აღდამის რაიონში.
ქარადაგლი — სოფელი აზერბაიჯანში, ქალბაჯარის რაიონში.
ყარადაღლი — სოფელი აზერბაიჯანში, აღდამის რაიონში.
ყარადაღლი — სოფელი აზერბაიჯანში, აღდაშის რაიონში.
ყარადაღლი — სოფელი აზერბაიჯანში, ბარდის რაიონში.
ყარადაღლი — სოფელი აზერბაიჯანში, ბეილაგანის რაიონში.
ყარადაღლი — სოფელი აზერბაიჯანში, ფუზულის რაიონში.
ყარადაღლი — სოფელი აზერბაიჯანში, გორანბოის რაიონში.
ყარადაღლი — სოფელი აზერბაიჯანში, ჯაბრაილის რაიონში.
ყარადაღლი — სოფელი აზერბაიჯანში, ხაჩმაზის რაიონში.
ყარადაღლი — სოფელი აზერბაიჯანში, ხოჯავენდის რაიონში.
ყარადაღლი — სოფელი აზერბაიჯანში, შაქის რაიონში.
ყარადაღლი — სოფელი აზერბაიჯანში, შუშის რაიონში.
ყარადაღლი — სოფელი აზერბაიჯანში, ტერტერის რაიონში.
ყარადაღლი — სოფელი აზერბაიჯანში, უჯარის რაიონში.
იუხარი-ყარადაღლი — სოფელი აზერბაიჯანში, ტერტერის რაიონში.
მესიე 54

მესიე 54 (აგრეთვე ცნობილი როგორც 54 ან 6715) — სფეროსებრი გროვა მშვილდოსნის თანავარსკვლავედის მიმართულებით. 1778 წელს აღმოაჩინა და თავის კატალოგში შეიტანა ფრანგმა ასტრონომმა შარლ მესიემ.

წარსულში მიიჩნეოდა, რომ ეს ობიექტი დედამიწიდან 50 000 სინათლის წლით იყო დაშორებული და ირმის ნახტომს მიეკუთვნებოდა, თუმცა 1994 წელს აღმოჩნდა, რომ 54 უფრო დიდი ალბათობით მშვილდოსნის ჯუჯა სფეროსებრ გალაქტიკას მიეკუთვნება. შესაბამისად, იგი პირველი სფეროსებრი გროვაა, რომელიც თავდაპირველად ჩვენი გალაქტიკის შემადგენელ ნაწილად მიიჩნეოდა, შემდეგ კი თითქმის 2,5 საუკუნის მერე, გალაქტიკისმიღმა სტატუსი მიიღო.

თანამედროვე შეფასებით, 54 დედამიწიდან 87 000 სინათლის წლითაა დაშორებული და მისი რადიუსი 150 სინათლის წელია. სფეროსებრებს შორის ერთ-ერთი ყველაზე მჭიდროა, მიეკუთვნება კლასს ( ყველაზე მჭიდრო და ნაკლებ მჭიდრო). ნათება ჩვენი მზისას დაახლოებით 850 000-ჯერ აღემატება, ვარსკვლავიერი სიდიდე −10.0-ია.

მდებარეობს მშვილდოსნის ჯუჯა სფეროსებრი გალაქტიკის ცენტრში, ზოგიერთი მკვლევრის აზრით მის ბირთვში. ზოგიერთს კი მიაჩნია, რომ ის ნამდვილი სფეროსებრი გროვაა, რომელიც გალაქტიკის ცენტრში მისი ორბიტის დინამიკური ხახუნის შედეგად გამოწვეული დაშლის შედეგად ჩავარდა.

54-ის ცაზე ხილვა ადვილია, თუმცა სამოყვარულო ტელესკოპებითაც კი შეუძლებელია მისი ცალკეული ვარსკვლავების გარჩევა.

2009 წლის ივლისში, ასტრონომთა ჯგუფმა განაცხადა, რომ 54-ის ბირთვში საშუალო მასის შავი ხვრელის არსებობის გამოვლინება იპოვეს.
ქოსალარი (მრავალმნიშვნელოვანი)

ქოსალარი შეიძლება აღნიშნავდეს:

ქოსალარი — სოფელი საქართველოში, თეთრიწყაროს მუნიციპალიტეტი
ქოსალარი — სოფელი აზერბაიჯანში, აღდამის რაიონი
ქოსალარი — სოფელი აზერბაიჯანში, ლაჩინის რაიონი
ქოსალარი — სოფელი აზერბაიჯანში, ლენქორანის რაიონი
ქოსალარი — სოფელი აზერბაიჯანში, ყაზახის რაიონი
ქოსალარი — სოფელი აზერბაიჯანში, ხოჯალის რაიონი.
ალკანტილი

ალკანტილი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 500 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 5 239 ადამიანს შეადგენდა, მოსახლეობის სიმჭიდროვე 17,15 კმ²-ზე. ფართობი 305 394 კმ²-ია.
ბარა-დი-სანტანა

ბარა-დი-სანტანა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 350 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 8 206 ადამიანს შეადგენდა, მოსახლეობის სიმჭიდროვე 21,77 კმ²-ზე. ფართობი 376 912 კმ²-ია.
ბარა-დი-სან-მიგელი (პარაიბა)

ბარა-დი-სან-მიგელი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 486 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 5 611 ადამიანს შეადგენდა, მოსახლეობის სიმჭიდროვე 9,43 კმ²-ზე. ფართობი 595 211 კმ²-ია.
ბოკეირანი

ბოკეირანი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 355 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 16 888 ადამიანს შეადგენდა, მოსახლეობის სიმჭიდროვე 45,4 კმ²-ზე. ფართობი 371 984 კმ²-ია.
კაბასეირასი

კაბასეირასი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან - მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 5 035 ადამიანს შეადგენდა, მოსახლეობის სიმჭიდროვე 11,12 კმ²-ზე. ფართობი 452 922 კმ²-ია.
კარაუბასი (პარაიბა)

კარაუბასი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 451 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 3 899 ადამიანს შეადგენდა, მოსახლეობის სიმჭიდროვე 7,84 კმ²-ზე. ფართობი 497 204 კმ²-ია.
კატურიტე

კატურიტე — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 405 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 4 543 ადამიანს შეადგენდა, მოსახლეობის სიმჭიდროვე 38,47 კმ²-ზე. ფართობი 118 081 კმ²-ია.
გურჟანი

გურჟანი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 491 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 3 159 ადამიანს შეადგენდა, მოსახლეობის სიმჭიდროვე 9,28 კმ²-ზე. ფართობი 340 506 კმ²-ია.
რიაშუ-დი-სანტუ-ანტონიუ

რიაშუ-დი-სანტუ-ანტონიუ — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 440 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ კარირი-ორიენტალის შემადგენლობაში.

2010 წლის მონაცემებით, მოსახლეობა 1 722 ადამიანს შეადგენდა, მოსახლეობის სიმჭიდროვე 18,86 კმ²-ზე. ფართობი 91 324 კმ²-ია.